ગઈ કાલે સવારથી વૉટ્સઍપ પર કામા લેનની SNDT કૉલેજમાં ટેરરિસ્ટો ઘૂસી ગયા હોવાથી ત્યાં કમાન્ડો અને પોલીસની ફોજ તપાસ કરી રહી છે એવો મેસેજ વાઇરલ થયો હતો. આ મેસેજમાં લખ્યું હતું કે ‘ઘાટકોપર ઑન હાઈ અલર્ટ. ફુલ ચેકિંગ ઇન કામા લેન. વીસ માર્શલ કમાન્ડો કૉલેજમાં છે. અમુક ટેરરિસ્ટો ત્યાં છુપાયા છે. સ્પેશ્યલ ચેકિંગ કામા લેનની પાઇપલાઇન પર ચાલી રહ્યું છે. કામા લેનના રહેવાસીઓને કહેવામાં આવ્યું છે કે રાતના લાઇટો ચાલુ કરતા નહીં. ગઈ કાલે એટલે કે મંગળવારે રાતના ૧૦.૩૦ વાગ્યે મેટ્રો-સ્ટેશન પર ચેકિંગ થયું હતું. આથી મેટ્રોમાં ટ્રાવેલિંગ કરવાવાળા સાવધાનીપૂર્વક મુસાફરી કરે.’